open-index/open-wikipedia-markdown huggingface dataset:
Pelimies (televisiosarja)

**Pelimies** oli 17. syyskuuta 2016 – 23. joulukuuta 2017 MTV3-kanavalla esitetty suomalainen komediasarja, jossa Joonas Nordman imitoi tunnettuja suomalaisia poliitikkoja. Sarjan päähahmona oli Pelimies, jonka esikuvana voidaan pitää Hjallis Harkimoa. *Pelimies* oli tyyliltään ajankohtainen poliittinen satiiri. Sarjan molemmat kaudet olivat ehdolla vuoden komedia- ja sketsiohjelmaksi Kultainen Venla -gaalassa.

## Tuotantokaudet

### 1. tuotantokausi

### 2. tuotantokausi
MTV tiedotti toukokuussa 2017 ohjelman jatkuvan toiselle tuotantokaudelle. Toisella kaudella julkaistiin myös joka viikko yksi Pelimies Extra -jakso.

## Lähteet

## Aiheesta muualla
* Ohjelman kotisivut
Harri Hintikka

**Harri Juhani Hintikka** (27. maaliskuuta 1937 – 5. elokuuta 2010) oli suomalainen diplomi-insinööri ja teollisuusjohtaja. Hänelle myönnettiin vuorineuvoksen arvonimi 1987. Hintikka oli Polar-rakennusyhtiön toimitusjohtaja 1983–1986 ja pääjohtaja 1986–1993.

## Lähteet
Erkki Hietaniemi

**Erkki Johannes Hietaniemi** (30. heinäkuuta 1929 Helsinki – 15. elokuuta 2002) oli suomalainen juristi. Hän oli oikeuskanslerinviraston yleisen osaston osastopäällikkö 1972–1985 ja viraston kansliapäällikkö 1985–1993.

## Lähteet
Vosvózis

**Vosvózis** () on joki, joka virtaa Länsi-Traakiassa Kreikassa. Sen pituus on 53 kilometriä. Joki saa alkunsa Papíkio-vuorelta. Se virtaa Komotinín kaupungin halki ja laskee Ismarída-järveen, jonka vedet laskevat edelleen Anoichtónlahteen Traakianmeressä. Joen valuma-alue on noin 340 neliökilometriä.

## Lähteet
Kyösti Holma

**Kyösti Matias Holma** (s. 1942) on suomalainen oikeustieteilijä. Hän on ollut Lapin korkeakoulun, sittemmin Lapin yliopiston, yksityisoikeuden professori vuodesta 1990. Hän tutki ympäristöoikeutta, kaavoitusta ja pakkolunastusta. Hän jäi eläkkeelle 2006.

## Lähteet
Suomen ihanimmat häät

**Suomen ihanimmat häät** on 15. maaliskuuta 2016 AVA-kanavalla alkanut tositelevisiosarja, jossa seurataan naimisiin menevien pariskuntien häävalmisteluja ja -juhlia. Jokaisessa jaksossa kuullaan myös pariskuntien rakkaustarina. Ohjelmaa juontaa Tuija Pehkonen.

## Jaksot

## Lähteet
Elokuvajuhlat

**Elokuvajuhlat**, **elokuvafestivaalit** tai **filmifestivaalit** ovat säännöllisesti, usein vuosittain järjestettäviä tilaisuuksia, joissa esitetään elokuvia tuottajille, jakelijoille, kriitikoille ja muille yleisöille. Elokuvajuhlilla useimmiten jaetaan palkintoja parhaiksi arvioiduille elokuville. Elokuvajuhlia järjestetään maailmassa satoja vuosittain.

Ensimmäistä merkittävää elokuvafestivaalia vietettiin Venetsiassa Italiassa 1932. Huomattavia elokuvajuhlia järjestetään Cannesissa (vuodesta 1946), Berliinissä (vuodesta 1952) ja Torontossa (vuodesta 1976). Elokuvajuhlat järjestetään eri muodoissa: jotkin keskittyvät pelkkiin elokuvaesityksiin (kuten Montrealin), toiset toimivat kilpailuina (kuten San Sebastiánin), ja osassa yhdistyvät sekä esitys- että kilpailusarjat (kuten Cannesin ja Berliinin elokuvajuhlissa).

Festivaaleilla on elokuvanäytösten ohella myös tilaisuus keskustella elokuvista. Elokuvajuhlilla esitetään usein elokuvia, jotka eivät ole kaupallisia menestyksiä, ja tuottajilla ja levittäjillä on tilaisuus luoda yhteyksiä ulkomaisille markkinoille.

Festivaaleja järjestetään toisinaan lomakohteissa sesonkiajan ulkopuolella. Lyhytelokuviin erikoistuvia elokuvajuhlia järjestetään muun muassa Mannheimissa Saksassa ja Toursissa Ranskassa. Elokuvajuhlat voivat erikoistua tiettyyn teemaan, kuten vedenalaiseen kuvaukseen tai vuorikiipeilyyn. Pohjoismaiden vanhin ja suurin lyhytelokuvafestivaali on Tampereen elokuvajuhlat (vuodesta 1969).

## Katso myös
*Elokuvajuhlia eri maissa
*Suomalaisia elokuvajuhlia

## Lähteet

## Kirjallisuutta
* 
* 
* 

### Film Festival Yearbooks
* 
* 
* 
* 
* 
*
Kansainvälinen messukeskus

**Kansainvälinen messukeskus** () on Kiovassa, Ukrainassa sijaitseva messukeskus. Se on suurin tämäntyyppinen rakennus Ukrainassa, ja siihen kuuluu kolme paviljonkia, jotka yhdessä muodostavat arkkitehtoonisen kokonaisuuden, joka on pinta-alaltaan 58&nbsp;000 neliömetriä. Messukeskus avattiin lokakuussa 2002. Siellä on järjestetty useita kokouksia ja muita tapahtumia. Sinne mahtuu 11&nbsp;000 ihmistä.

Vuoden 2017 Eurovision laulukilpailu järjestettiin messukeskuksessa.

## Lähteet
Billions

**Billions** on yhdysvaltalainen talousrikosten maailmaan sijoittuva draamasarja. Sarjan pääosissa ovat New Yorkissa toimivan sijoitusrahaston omistaja Bobby ”Axe” Axelrod (Damian Lewis), sekä häntä jahtaava liittovaltion syyttäjä Charles ”Chuck” Rhoades (Paul Giamatti).

Sarja alkoi Yhdysvalloissa Showtime-kanavalla 17. tammikuuta 2016. Suomessa MTV3 aloitti sarjan esittämisen 13. syyskuuta 2016. *Billionsin* toinen kausi alkoi Yhdysvalloissa 19. helmikuuta 2017. Sarjan kolmannen kauden esittäminen Suomessa alkoi 27. syyskuuta 2018.

Sarjan viides tuotantokausi alkoi 3. toukokuuta 2020.

## Rooleissa

## Lähteet
Man Down

**Man Down** on vuonna 2015 ensi-iltansa saanut yhdysvaltalainen post-apocalypse-elokuvalajityyppiä edustava jännityselokuva, jonka on ohjannut Dito Montiel ja käsikirjoittanut Adam Simon. Elokuvan pääosissa ovat Shia LaBeouf, Kate Mara, Jai Courtney ja Gary Oldman.

## Juoni

*Man Down* sijoittuu post-apokalyptiseen Yhdysvaltoihin, missä entinen merijalkaväen sotilas Gabriel Drummer (Shia LaBeouf) etsii epätoivoisesti Jonathan-poikansa (Charlie Shotwell) ja Natalie-vaimonsa (Kate Mara) olinpaikkaa.

## Näyttelijät

## Tuotanto
*Man Down* -elokuvan kuvaukset alkoivat New Orleansissa, Louisianassa 30. lokakuuta 2014. New Orleansin lisäksi elokuvaa kuvattiin Santa Claritassa, Kaliforniassa. Elokuvan kuvaukset saatiin päätökseen 5. joulukuuta 2014. *Man Downin* tuotantoyhtiöinä olivat Mpower Pictures ja Krannel Pictures.

## Julkaisu ja vastaanotto
*Man Down* sai ensi-iltansa Italiassa Venetsian elokuvajuhlilla 6. syyskuuta 2015. Elokuva esitettiin myös Kanadassa Toronton elokuvajuhlilla 12. syyskuuta 2015. *Man Down* saa Yhdysvaltain ensi-iltansa 2. joulukuuta 2016. Yhdysvalloissa elokuvan teatterilevityksestä vastaa Lionsgate Premiere.

Rotten Tomatoes -sivuston mukaan 0% kriitikoista on antanut elokuvalle positiivisen arvosanan 3,0/10 keskiarvolla. Keräys perustuu kahdeksaan arviointiin. 47 käyttäjästä 78% on antanut elokuvalle positiivisen arvosanan 4,2/5 keskiarvolla.

### Palkinnot ja ehdokkuudet

## Lähteet

## Aiheesta muualla
* 
*
Pussycat

**Pussycat** oli hollantilainen country- ja popyhtye, jonka rungon muodostivat kolme Veldpausin sisarusta – Tonny, Betty ja Marianne. Muut yhtyeen jäsenet olivat Lou Willé (Tonnyn ex-aviomies), Theo Wetzels, Theo Coumans ja John Theunissen.

Ennen laulajiksi ryhtymistään sisarukset toimivat puhelinkeskusoperaattoreina kotikaupungissaan Limburgissa, kun taas Theunissen, Coumans ja Wetzels soittivat yhtyeessä nimeltään Scum. Willé soitti puolestaan yhtyeessä Ricky Rendall and the Centurions kunnes avioitui Tonnyn kanssa ja perusti yhtyeen nimeltään Sweet Reaction, josta sitten hieman myöhemmin tuli Pussycat.

Vuonna 1975 yhtye julkaisi Euroopassa suuren suosion saavuttaneen kappaleen ”Mississippi”. Lokakuussa 1976 kappale nousi Britannian singlelistan ykköseksi.

## Lähteet
Charlie Brooker

**Charlton ”Charlie” Brooker** (s. 3. maaliskuuta 1971) on englantilainen televisiotuottaja, käsikirjoittaja ja kriitikko. Hänen tunnetuimpia televisiotuotantojaan ovat sarjat *[[Black Mirror]]* ja *[[Dead Set (televisiosarja)|Dead Set]]*. Lisäksi hän on tuottanut ja juontanut BBC:n komediallisia ajankohtaisohjelmia *Screenwipe*, *Newswipe* ja *Gameswipe*. Brooker on yksi Zeppotron-tuotantoyhtiön perustajista. Zeppotron on nykyään osa Endemolia.

## Lähteet
Meta (Italia)

**Meta** on kunta Etelä-Italiassa Napolin metropolikaupungissa Campanian alueella.

## Sijainti
Meta sijaitsee Napolinlahden rannalla Sorrenton niemimaalla. Se on yksi neljästä Sorrenton tasangon kunnasta, joista muut ovat Piano di Sorrento, Sant'Agnello ja Sorrento. Käytännössä kunnat ovat kasvaneet yhteen yhdeksi kaupungiksi.

## Nähtävyyksiä
Meta on suosittu matkailukaupunki ja rantalomakohde. Sen nähtävyyksiä on 1700-luvulla valmistunut uusklassinen Santa Maria del Lauron basilika.

## Lähteet

## Aiheesta muualla
ISS year long mission

**ISS year long mission** oli tutkimushanke, jossa tutkittiin yhtämittaisen pitkäkestoisen avaruudessa olemisen vaikutuksia ihmiseen. Hankkeen päävaihe koostui vuoden mittaisesta lennosta Kansainvälisellä avaruusasemalla. Tutkimukseen osallistui vuosina 2015-2016 342 päivää asemalla yhtä mittaa viettäneet Scott Kelly and Mihail Kornijenko. 

Kelly ja Kornienko yhdessä Gennadi Padalkan kanssa laukaistiin ISS:lle maaliskuussa 2015 lennolla Sojuz TMA-16M. Kelly ja Kornienko osallistuivat hankeen myötä retkikuntiin 43, 44, 45 ja 46. Pari laskeutui 2. maaliskuuta 2016 Sojuz TMA-18M -aluksella yhdessä Sergey Volkovin kanssa.

Hankkeessa uutta aiempiin pitkäkestoisiin, noin vuoden mittaisiin yhtämittaisiin lentoihin verrattuna oli osallistujien aiempaa tarkempi lääketieteellinen tutkimus ennen lentoa, sen aikana ja sen jälkeen. Lisäksi vertailukohtana voidaan käyttää Mark Kellyä, joka on Scott Kellyn identtinen kaksonen ja entinen astronautti.

## Vertailu muihin pitkäkestoisiin lentoihin

Vladimir Titov ja Musa Manarov viettivät 365 päivää Mir-asemalla joulukuusta 1987 joulukuuhun 1988. Sergei Avdejev vietti 379 päivää Mirillä 1999 ja Valeri Poljakov 437 päivää vuonna 1995. Ennen Year Long Missionia pisin lento ISS:llä oli Mihail Tjurin ja Michael López-Alegría 215 päivää. Pisin yhtämittainen naisen tekemä lento on Samantha Cristoforettin 199,7 päivää.

## Lähteet

## Aiheesta muualla
* One-Year Mission - Nasa
Kathleen Quinlan

**Kathleen Denise Quinlan** (s. 19. marraskuuta 1954 Pasadena, Kalifornia, Yhdysvallat) on yhdysvaltalainen näyttelijä. Hän sai parhaan naissivuosan Oscar-ehdokkuuden roolistaan elokuvassa *[[Apollo 13 (elokuva)|Apollo 13]]* (1995). Elokuvasta *[[En luvannut sinulle ruusutarhaa]]* (1977) Quinlan sai parhaan naispääosan Golden Globe -ehdokkuuden.

Quinlan on näytellyt myös muun muassa elokuvissa *[[Kaappaus Bermudan kolmiossa]]* (1977), *[[Ikuisesti sinun (vuoden 1979 elokuva)|Ikuisesti sinun]]* (1979), *[[The Runner Stumbles]]* (1979), *[[Sunset]]* (1988), *[[Claran sydän]]* (1988), *[[The Doors (elokuva)|The Doors]]* (1991) ja *[[Breach (elokuva)|Breach]]* (2007). Hän on myös näytellyt televisiosarjassa *[[Pako]]* sarjan neljännellä tuotantokaudella.

## Lähteet
* 

### Viitteet
Bakteerivaginoosi

**Bakteerivaginoosi** (**BV**) eli **emättimen bakteeritasapainon häiriö** **(Gardnerella vaginitis)**, on emättimen sairaus, jonka aiheuttaa liiallinen bakteerimäärä. Tavallisin oire on lisääntynyt  valkovuoto, jonka haju on usein tympeän kalamainen. Vuoto on yleensä valkoista tai harmahtavaa. Kivulias virtsaaminen on mahdollinen oire. Kutinaa ei tavallisesti esiinny. Toisinaan oireita ei ole lainkaan. Bakteerivaginoosi lisää useiden sukupuolitautien riskiä, esimerkiksi HIV/AIDS-tartunnan riskiä. Raskauden aikainen tulehdus lisää myös ennenaikaisen synnytyksen riskiä.

## Syy ja diagnoosi
Bakteerivaginoosin aiheuttaa emättimessä luontaisesti esiintyvän bakteeritasapainon häiriintyminen. Tavanomainen bakteerikanta muuttuu ja bakteerien kokonaismäärä lisääntyy sata- tai tuhatkertaiseksi. Riskitekijöitä ovat esimerkiksi emättimen suihkuttaminen, uudet tai useat seksikumppanit, antibiootit ja kierukan käyttö. Bakteerivaginoosia ei kuitenkaan pidetä sukupuolitautina. Tautiepäilyn perustana ovat oireet, ja diagnoosi voidaan vahvistaa, jos tutkitun valkovuodon mukaan emättimen pH-arvo on tavallista suurempi ja siinä on runsaasti bakteereja. Bakteerivaginoosi sekoitetaan usein hiivatulehdukseen tai trikomoniaasiin.

## Ehkäisy ja hoito
Tavallisin hoitokeino on antibiootti, joko klindamysiini tai metronidatsoli. Näitä lääkkeitä voi käyttää myös raskauden keski- ja loppuvaiheessa. Tulehdus kuitenkin uusiutuu monesti hoidon jälkeen. Probiootit saattavat auttaa uusiutumisen ehkäisemisessä. On epäselvää, vaikuttaako probioottien tai antibioottien käyttö raskauden kulkuun.

## Epidemiologia ja historia
Bakteerivaginoosi on hedelmällisessä iässä olevien naisten yleisin emätintulehdus. Siitä kärsii 5–70 prosenttia naisista. Bakteerivaginoosi on yleisintä joissakin osissa Afrikkaa ja harvinaisinta Aasiassa ja Euroopassa. Yhdysvalloissa vaivaa esiintyy noin 30 prosentilla 14–49-vuotiaista naisista. Määrä vaihtelee huomattavasti myös kunkin maan etnisestä ryhmästä toiseen. Bakteerivaginoosin kaltaisia oireita on kuvailtu lähes yhtä kauan kuin historiaa on tallennettu, mutta ensimmäinen selvästi dokumentoitu tapaus on vuodelta 1894.

## Lähteet
John Nummivuori

**John (Juhani, Johan) Nummivuori** (25. kesäkuuta 1879 – 1969) oli amerikansuomalainen liikkeenhoitaja ja osuustoimintamies.

Suomessa liiketaloutta opiskellut Nummivuori muutti Yhdysvaltoihin vuonna 1902. Hän työskenteli *[[Työmies (Yhdysvallat)|Työmiehen]]* taloudenhoitajana vuosina 1907–1914 ja toimi lehden johtokunnan jäsenenä vuosina 1918–1922. Nummivuori oli perustamassa amerikansuomalaista Keskusosuuskuntaa vuonna 1917 ja työskenteli sen ensimmäisenä liikkeenhoitajana vuoteen 1922. Myöhemmin Nummivuori työskenteli osuuskuntien liikkeenhoitajana East St. Louisissa, New Yorkissa, Oregonin Astoriassa ja Massachusettsin Norwoodissa. Hän oli Cooperative League -yhteistyöelimen johtaja vuosina 1921–1924. Jäätyään eläkkeelle Nummivuori asui pienellä sitrusfarmilla Kaliforniassa.

## Lähteet
Chikubu (1944)

**Chikubu** () oli keisarillisen Japanin laivaston Ukuru-luokan saattaja toisessa maailmansodassa.

## Valmistus

Alus tilattiin vuoden 1943 hankinnoissa Uraga Dock Companyltä, missä köli laskettiin 8. syyskuuta 1944. Se laskettiin vesille 24. marraskuuta ja otettiin palvelukseen 31. joulukuuta.

## Palvelus
Alus poistettiin alusluettelosta 30. marraskuuta 1945. Se  muutettiin 1. joulukuuta miinanraivaajaksi ja edelleen 10. heinäkuuta 1946 miinanraivaajien emälaivaksi. Se poistettiin alusluettelosta 1. marraskuuta 1947.

Alus otettiin 26. joulukuuta Japanin liikenneministeriön palvelukseen sääpalvelualuksena nimellä *Chikubumaru* ja siirretiin JMSA:lle vartiolaivaksi nimellä *Atsumi*. Alus poistettiin alusluettelosta 10. huhtikuuta 1962.

## Lähteet
* 

### Viitteet
Kōzu (1944)

**Kōzu** () oli keisarillisen Japanin laivaston Ukuru-luokan saattaja toisessa maailmansodassa.

## Valmistus

Alus tilattiin vuoden 1943 hankinnoissa Uraga Dock Companyltä, missä köli laskettiin 20. lokakuuta 1944. Se laskettiin vesille 31. joulukuuta ja otettiin palvelukseen 7. helmikuuta 1945.

## Palvelus
Alus poistettiin alusluettelosta 30. marraskuuta 1945 ja muutettiin 1. joulukuuta miinanraivaajaksi. Alus luovutettiin 28. elokuuta 1947 sotakorvauksena Neuvostoliitolle.

## Lähteet
* 

### Viitteet
Marthe Bjørnsgaard

**Marthe Bjørnsgaard** (s. 6. toukokuuta 1993) on norjalainen maastohiihtäjä. Hän edustaa Lillehammer Skiklubbia.

Maailmancupissa Bjørnsgaard kilpaili ensimmäisen kerran Drammenissa 11. maaliskuuta 2015 ollen perinteisen hiihtotavan sprintissä 44:s.

Bjørnsgaard hiihti ensimmäisen palkintopallisijoituksensa Skandinavia Cupissa 13. maaliskuuta 2016, kun hän oli kolmas Otepäässä kymmenen kilometrin vapaan hiihtotavan kilpailussa.

Bjørnsgaard oli mukana alle 23-vuotiaiden MM-kilpailuissa Almatyssä 2015 ja Râșnovissa 2016. Almatyssä hän kilpaili vain perinteisen hiihtotavan sprintissä, jossa oli 19:s. Râșnovissa Bjørnsgaard oli kymmenen kilometrin perinteisen hiihtotavan kilpailussa 11:s ja sekä vapaan hiihtotavan sprintissä että kymmenen kilometrin vapaan hiihtotavan kilpailussa 22:s.

## Lähteet
McGuire

**McGuire** voi tarkoittaa seuraavia:

## Henkilöitä
* Barry McGuire (s. 1935), yhdysvaltalainen laulaja-lauluntekijä
* Biff McGuire (s. 1926), yhdysvaltalainen näyttelijä
* Brian McGuire (1945–1977), australialainen F1-kuljettaja ja tallipäällikkö
* Dorothy McGuire (1916–2001), yhdysvaltalainen näyttelijä
* Edith McGuire (s. 1944), yhdysvaltalainen pikajuoksija ja olympiavoittaja
* Kim McGuire (1955–2016), yhdysvaltalainen näyttelijä
* Pierre McGuire (s. 1961), yhdysvaltalainen jääkiekkoasiantuntija ja valmentaja
* Seanan McGuire (s. 1978), yhdysvaltalainen kirjailija
* Thomas McGuire (1920–1945), yhdysvaltalainen hävittäjälentäjä

### Kuvitteellisia henkilöitä

* Lizzie McGuire, yläasteikäinen tyttö, samannimisen televisiosarjan sekä elokuvan *[[Lizzie McGuire: Popstar]]* päähenkilö

## Muita merkityksiä

* McGuire, Brian McGuiren vuonna 1977 perustama Formula 1 -talli
Guugu yimithirrin kieli

**Guugu yimithirr** on Australian aboriginaalien käyttämä pama-nyungalainen kieli. Sillä oli vuoden 2016 väestönlaskennan mukaan 775 puhujaa. Suurin osa puhujista painottuu vanhempaan sukupolveen, mutta myös nuoriakin puhujia on, ja kieltä yritetään elvyttää. Kieltä puhutaan ainoastaan Queenslandin osavaltion pohjoispuolelle.

Kieltä kirjoitetaan latinalaisin aakkosin.

## Historia
Kieli tunnettiin jo vuonna 1770, ja James Cook sekä Joseph Banks tekivät siitä muistiinpanoja.

1880-luvulla lähetyssaarnaajat alkoivat kääntämään uskonnollisia tekstejä. Walter Rothin kirjoittama kielioppi julkaistiin vuonna 1901. Raamattua tai edes Uutta testamenttia ei kuitenkaan ole toistaiseksi käännetty guugu yimithirriksi.

## Fonologia

### Konsonantit

Lähde:

### Vokaalit

Kaikki vokaalit voivat esiintyä niin pitkinä kuin lyhyinäkin.

Lähde:

## Kielioppi ja sanasto
Englannin kielen sanan *kangaroo* (kenguru) uskotaan tulevan tästä kielestä. Tämän vuoksi kieli on yksi tunnetuimmista ja tutkituimmista aboriginaalien kielistä.

Antropologi John B. Haviland ja kielitieteilijä Stephen Levinson ovat havainneet että kielessä ei ole lainkaan omaan positioon verrattavia paikkojen ilmauksia kuten "vasen", "oikea", "edessä" tai "takana". Kielessä suunnat on ilmaistava absoluuttisilla suunnilla kuten "itään" tai "eteläinen". Tämä erikoisuus johti tutkimusprojektiin, jossa vastaavia kieliä löydettiin muitakin eri puolilta maailmaa.

## Lähteet
Seyi Olofinjana

**Seyi Olofinjana** (s. 30. kesäkuuta 1980 Lagos, Nigeria) on nigerialainen uransa lopettanut jalkapalloilija. Pelipaikaltaan hän oli keskikenttäpelaaja.

Olofinjana pelasi urallaan 37 ottelua Englannin Valioliigassa edustaen Stoke Cityä ja Hull Cityä, 195 ottelua Englannin mestaruussarjassa edustaen Wolverhampton Wanderersia, Cardiff Cityä, Hull Cityä ja Sheffield Wednesdaytä sekä 41 ottelua Norjan Tippeligaenissa edustaen Brannia ja Startia.

Nigerian maajoukkueessa Olofinjana pelasi 45 ottelua vuosina 2002–2010. Hän oli mukana AM-kilpailuissa 2004, 2008 ja 2010 saavuttaen pronssia 2004 ja 2010.

## Lähteet
Hodaka (1945)

**Hodaka** () oli keisarillisen Japanin laivaston Ukuru-luokan saattaja toisessa maailmansodassa.

## Valmistus

Alus tilattiin vuoden 1943 hankinnoissa Uraga Dock Companyltä, missä köli laskettiin 27. marraskuuta 1944. Se laskettiin vesille 28. tammikuuta 1945 ja otettiin palvelukseen 30. maaliskuuta.

## Palvelus
Alus poistettiin alusluettelosta 5. lokakuuta 1945. Se  aloitti kotiutettavien joukkojen kuljetukset takaisin Japaniin 1. joulukuuta. Alus luovutettiin 19. heinäkuuta 1947 sotakorvauksena Yhdysvalloille. Romutus saatiin päätökseen 1. maaliskuuta 1948.

## Lähteet
* 

### Viitteet
Isaac Okoronkwo

**Isaac Okoronkwo** (s. 1. toukokuuta 1978 Nbene, Nigeria) on nigerialainen uransa lopettanut jalkapalloilija. Pelipaikaltaan hän oli keskuspuolustaja.

## Seurajoukkueura

Okoronkwo pelasi Nigerian Valioliigassa 89 ottelua vuosina 1994–1998. Euroopassa hän pelasi 41 ottelua Moldovan pääsarjassa edustaen Sheriff Tiraspolia, 53 ottelua Ukrainan liigassa edustaen Šah’tar Donetskia, seitsemän ottelua Englannin Valioliigassa edustaen Wolverhampton Wanderersia sekä 146 ottelua Venäjän liigassa edustaen Alania Vladikavkazia, FK Moskovaa ja Rostovia.

Okoronkwo saavutti seurajoukkuetasolla viisi titteliä – Nigerian cupin voiton kaudella 1996 Julius Bergerissä, Moldovan cupin voiton kaudella 1998–1999 Sheriff Tiraspolissa sekä Ukrainan-mestaruuden kaudella 2001–2002 ja Ukrainan cupin voiton kausina 2000–2001 ja 2001–2002 Šah’tar Donetskissa.

## Maajoukkueura

Nigerian maajoukkueessa Okoronkwo pelasi 26 ottelua vuosina 2001–2004 ja 2007. Hän oli mukana Afrikan-mestaruuskilpailuissa 2002 ja 2004, joissa molemmissa Nigeria saavutti pronssia, sekä MM-kilpailuissa 2002, missä hän pelasi Nigerian kaikki kolme ottelua alusta loppuun. Lisäksi Okoronkwo kuului Nigerian joukkueeseen kesäolympialaisissa 2000.

## Lähteet
Disiamyyliboraani

**Disiamyylibroaani** (C10H23B) on organoboraaneihin kuuluva orgaaninen yhdiste. Yhdistettä käytetään reagenssina orgaanisen kemian synteeseissä muun muassa hydroboraatioissa.

## Ominaisuudet
Disiamyyliboraani on huoneenlämpötilassa valkoista kiteistä ainetta. Se reagoi erittäin helposti kosteuden ja ilman hapen kanssa ja voi syttyä palamaan. Tämän vuoksi sitä valmistetaan yleensä vasta juuri ennen käyttöä. Disiamyyliboraani liukenee eettereihin muun muassa dietyylieetteriin, diglyymiin ja tetrahydrofuraaniin.

## Valmistus ja käyttö
Disiamyyliboraania valmistetaan 2-metyyli-2-buteenin ja diboraanin välisellä reaktiolla eetteriliuoksessa. Koska muodostuva yhdiste on hyvin steerisesti estynyt muodostuu tuotteena dialkyloitunut disiamyyliboraani.

Disiamyyliboraania käytetään selektiivisenä reagenssina muun muassa pelkistyksissä ja hydroboraatioissa. Hydroboraatioissa se reagoi huomattavasti nopeammin niin kutsuttujen terminaalisten alkeenien, joissa kaksoissidos sijaitsee hiiliketjun päässä, kuin alkeenien, joiden kaksoissidos on ketjun keskellä, kanssa. Lisäksi cis-alkeenit reagoivat trans-alkeeneja nopeammin. Yhdiste muodostaa terminaalisten alkyynien kanssa organoboraanin, joka voidaan hapettaa emäksisissä olosuhteissa vetyperoksidin avulla aldehydiksi. Lisäksi disiamyyliboraania käytetään alkeenien ja alkyynien kytkentäreaktioissa.
:

## Lähteet
Urumi (1945)

**Urumi** oli keisarillisen Japanin laivaston Ukuru-luokan saattaja toisessa maailmansodassa.

## Valmistus

Alus tilattiin vuoden 1943 hankinnoissa Uraga Dock Companyltä. Se laskettiin vesille 26. toukokuuta 1945 ja ei koskaan otettu palvelukseen.

## Palvelus
Alus romutettiin 1946.

## Lähteet
* 

### Viitteet
Kume (1944)

**Kume** () oli keisarillisen Japanin laivaston Ukuru-luokan saattaja toisessa maailmansodassa.

## Valmistus

Alus tilattiin vuoden 1943 hankinnoissa Hitachi Zōsenilta Sakurajimasta, missä köli laskettiin 26. toukokuuta 1944. Se laskettiin vesille 15. elokuuta ja otettiin palvelukseen 25. syyskuuta.

## Palvelus
Alus upposi 28. tammikuuta 1945 torpedoituna Keltaisellamerellä ja poistettiin alusluettelosta 10. maaliskuuta.

## Lähteet
* 

### Viitteet
Carl Parta

**Carl A. Parta** (23. syyskuuta 1886 Karlsborg – joulukuu 1955) oli amerikansuomalainen sanomalehdenkustantaja.

Parta syntyi Tornionjokilaaksosta Ruotsin Länsipohjan Karlsborgiin muuttaneiden vanhempien perheeseen. Perheen isä lähti vuonna 1890 kaivostöihin Michiganin Calumetiin, jonne vähän ajan kuluttua saapui myös muu perhe. Parta työskenteli koulun jälkeen Fred Karisen *[[Amerikan Uutiset (1893–1914)|Amerikan Uutisten]]*, Calumetissa tuolloin ilmestyneen *[[Päivälehti (Yhdysvallat)|Päivälehden]]* ja muiden amerikansuomalaisten lehtien kirjapainoissa. Vuonna 1932 hän perusti toimittaja Adolf Lundqvistin kanssa *[[Minnesotan Uutiset]]* New York Millsiin. Miesten omistama Northwestern Publishing Company julkaisi myös englanninkielistä *New York Mills Heraldia*.

Lundqvistin kuoltua vuonna 1948 Parta jäi yksin Northwestern Publishing Companyn omistajaksi. Vuonna 1953 yhtiön osti hänen poikansa Russel Parta.

## Lähteet
Ikuna (1944)

**Ikuna** () oli keisarillisen Japanin laivaston Ukuru-luokan saattaja toisessa maailmansodassa.

## Valmistus

Alus tilattiin vuoden 1943 hankinnoissa Hitachi Zōsenilta Sakurajimasta, missä köli laskettiin 30. kesäkuuta 1944. Se laskettiin vesille 4. syyskuuta ja otettiin palvelukseen 15. lokakuuta.

## Palvelus
Alus poistettiin alusluettelosta 30. marraskuuta 1945 ja aloitti seuraavana päivänä miinanraivaajana. Alus muutettiin 10. heinäkuuta 1946 miinanraivaajien emälaivaksi. Se siirrettiin 26. joulukuuta 1947 Japanin liikenneministeriön säälaivaksi nimellä *Ikunamaru*

Alus luovutettiin 1. toukokuuta 1949 JMSA:lle vartiolaivaksi nimellä *Ojika* ja poistettiin alusluettelosta 25. toukokuuta 1963.

## Lähteet
* 

### Viitteet
The Hitman’s Bodyguard

**The Hitman’s Bodyguard** on vuonna 2017 ensi-iltansa saanut yhdysvaltalainen toimintakomediaelokuva, jonka on ohjannut Patrick Hughes ja käsikirjoittanut Tom O’Connor, ja elokuvan tuottajina olivat David Ellison, Mark Gill, Dana Goldberg, Matthew O’Toole, John Thompson ja Les Weldon. Toimintakomedian pääosia näyttelevät Ryan Reynolds, Samuel L. Jackson, Gary Oldman, Élodie Yung ja Salma Hayek.

## Juoni
Maailman huipulta pudonnut turvamies Michael Bryce (Ryan Reynolds) saa uuden asiakkaan: palkkamurhaaja Darius Kincaidin (Samuel L. Jackson), joka on todistajana kansainvälisessä tuomioistuimessa. Vaikka Bryce ja Kincaid ovat olleet arkkivihollisia, heidän on nyt työskenneltävä yhdessä, sillä heillä on vain 24 tuntia aikaa ehtiä Lontoosta Haagiin oikeudenkäyntiin. Heitä jahtaavat sekä Interpol että Valko-Venäjän murhanhimoisen diktaattorin Vladislav Duhovitšin (Gary Oldman) erikoisjoukot.

## Näyttelijät

## Tuotanto
25. toukokuuta 2011 kerrottiin David Ellisonin omistaman Skydance Median ostaneen *The Hitman’s Bodyguardin* käsikirjoituksen, jonka on kirjoittanut Tom O’Connor. 4. marraskuuta 2015 ilmoitettiin Ryan Reynoldsin, Samuel L. Jacksonin ja Gary Oldmanin palkkaamisesta elokuvaan, jonka ohjaajana olisi Jeff Wadlow. Tuottajiksi kerrottiin olevan Mark Gill, John Thompson, Matthew O’Toole ja Les Weldon. 23. helmikuuta 2016 kerrottiin Élodie Yungin ja Salma Hayekin kiinnittämisestä elokuvaan, jonka Yhdysvaltain teatterilevittäjänä toimisi Lionsgate. 9. maaliskuuta 2016 kerrottiin ohjaaja Wadlow’n lähdöstä, ja hänen tilalleen tuli Patrick Hughes.

*The Hitman’s Bodyguardin* kuvaukset alkoivat 2. huhtikuuta 2016. Elokuva kuvattiin Englannissa, Bulgariassa ja Alankomaissa. Englannissa elokuvaa kuvattiin Lontoossa, Bulgariassa Sofiassa ja Alankomaissa Amsterdamissa ja Haagissa. Skydance Median lisäksi elokuvan tuotantoyhtiöinä olivat Millennium Films ja Campbell-Grobman Films.

## Julkaisu
*The Hitman’s Bodyguard* sai ensi-iltansa Yhdysvalloissa ja Suomessa 18. elokuuta 2017. Elokuvan Yhdysvaltain teatterilevittäjänä on Lionsgate ja Suomessa Future Film.

## Lähteet

## Aiheesta muualla
* 
* 
* ''The Hitman’s Bodyguard'' Box Office Mojossa 
* ''The Hitman’s Bodyguard'' Rotten Tomatoes -sivustolla 
* ''The Hitman’s Bodyguard'' Coming Soon -sivuilla
Warriors (albumi)

__NOTOC__
**Warriors** on suomalaisen Disco Ensemble-yhtyeen viides albumi, joka julkaistiin 21. syyskuuta 2012. Albumi debytoi Suomen virallisen listan sijalla 7, ja pysyi listalla yhteensä 5 viikkoa.

## Kappaleet
#
#
#
#
#
#
#
#
#
#
#

## Kokoonpano
* Miikka Koivisto – laulu, koskettimet
* Jussi Ylikoski – kitara
* Lasse Lindfors – basso
* Mikko Hakila – rummut
* Jukka Immonen – tuottaja
* Niko Kangas A&R

## Arvostelut
* Desibeli.net: 
* Inferno: 
* Rumba: 
* Soundi: 

## Lähteet

## Aiheesta muualla
* Discogs.com
Ikuno (1945)

**Ikuno** () oli keisarillisen Japanin laivaston Ukuru-luokan saattaja toisessa maailmansodassa.

## Valmistus

Alus tilattiin vuoden 1943 hankinnoissa Uraga Dock Companyltä, missä köli laskettiin 3. tammikuuta 1945. Alus laskettiin vesille 11. maaliskuuta ja otettiin palvelukseen 17. heinäkuuta.

## Palvelus
Alus poistettiin alusluettelosta 15. syyskuuta 1945. Se aloitti kotiutuvien sotilaiden kuljetukset Japaniin 1. joulukuuta. Alus luovutettiin sotakorvauksena Neuvostoliitolle 29. heinäkuuta 1947.

## Lähteet
* 

### Viitteet
Aleksander Čeferin

**Aleksander Čeferin** (s. 13. lokakuuta 1967 Ljubljana) on slovenialainen juristi ja jalkapallovaikuttaja, joka toimii Euroopan jalkapalloliiton Uefan puheenjohtajana.

Čeferin valittiin Uefan puheenjohtajaksi 14. syyskuuta 2016 Uefan kongressissa Ateenassa. Hän löi äänestyksessä alankomaalaisen maansa liiton puheenjohtajan Michael van Praagin äänin 42–13.

Aiemmin Čeferin oli toiminut Slovenian jalkapalloliiton puheenjohtajana vuodesta 2011 lähtien. Hän on toiminut myös maan suurseuroihin lukeutuvan Olimpija Ljubljanan hallintotehtävissä.
Mokuto (1944)

**Mokuto** () oli keisarillisen Japanin laivaston Ukuru-luokan saattaja toisessa maailmansodassa.

## Valmistus

Alus tilattiin vuoden 1943 hankinnoissa Hitachi Zōsenilta Sakurajimasta, missä köli laskettiin 5. marraskuuta 1944. Se laskettiin vesille 7. tammikuuta 1945 ja otettiin palvelukseen 19. helmikuuta.

## Palvelus
Alus upposi 4. huhtikuuta 1945 osuttuaan miinaan Kanmonin salmessa ja poistettiin alusluettelosta 5. toukokuuta.

## Lähteet
* 

### Viitteet
Sakito (1944)

**Sakito** () oli keisarillisen Japanin laivaston Ukuru-luokan saattaja toisessa maailmansodassa.

## Valmistus

Alus tilattiin vuoden 1943 hankinnoissa Hitachi Zōsenilta Sakurajimasta, missä köli laskettiin 7. syyskuuta 1944. Se laskettiin vesille 29. marraskuuta ja otettiin palvelukseen 10. tammikuuta 1945.

## Palvelus
Alus poistettiin alusluettelosta 20. marraskuuta 1945 ja romutus saatiin päätökseen 1. joulukuuta 1947.

## Lähteet
* 

### Viitteet
Shisaka (1944)

**Shisaka** () oli keisarillisen Japanin laivaston Ukuru-luokan saattaja toisessa maailmansodassa.

## Valmistus

Alus tilattiin vuoden 1943 hankinnoissa Hitachi Zōsenilta Sakurajimasta, missä köli laskettiin 21. elokuuta 1944. Se laskettiin vesille 31. lokakuuta ja otettiin palvelukseen 15. joulukuuta.

## Palvelus
Alus poistettiin alusluettelosta 15. syyskuuta 1945. Se aloitti kotiutuvien joukkojen kuljetukset Japaniin  1. joulukuuta. Alus luovutettiin 6. heinäkuuta 1947 Kiinalle ja kommunistit valtasivat aluksen 1949.

## Lähteet
* 

### Viitteet
Ōtsu (1945)

**Ōtsu** oli keisarillisen Japanin laivaston Ukuru-luokan saattaja toisessa maailmansodassa.

## Valmistus

Alus tilattiin vuoden 1943 hankinnoissa Hitachi Zōsenilta Sakurajimasta, missä köli laskettiin 12. tammikuuta 1945. Alus laskettiin vesille 10. toukokuuta, mutta se ei valmistunut.

## Palvelus
Alus kaatui 17. helmikuuta 1946. Hylyn romutus saatiin päätökseen 25. maaliskuuta 1948.

## Lähteet
* 

### Viitteet
Shiga (1945)

**Shiga** () oli keisarillisen Japanin laivaston Ukuru-luokan saattaja toisessa maailmansodassa. Se palveli myöhemmin Japanin rannikkovartiostossa nimellä *Kojima*.

## Valmistus

Alus tilattiin vuoden 1943 hankinnoissa Sasebon laivastontelakalta, missä köli laskettiin 25. marraskuuta 1944. Alus laskettiin vesille 9. helmikuuta 1945 ja otettiin palvelukseen 30. maaliskuuta.

## Palvelus
Alus poistettiin 30. marraskuuta 1945 alusluettelosta ja muutettiin seuraavana päivänä miinanraivaajaksi. Alus siirrettiin 1. marraskuuta 1946 yhteysalukseksi ja edelleen 31. joulukuuta 1947 liikenneministeriölle.

Alus siirrettiin 1. tammikuuta 1949 Japanin rannikkovartiostolle nimellä *Kojima*. Se muutettiin 31. joulukuuta 1950 sääalukseksi nimellä *Shigamaru*, mutta palautettiin rannikkovartioston käyttöön 1. tammikuuta 1954 *Kojima*-nimellä. Se poistettiin 6. toukokuuta 1964 alusluettelosta ja muutettiin näyttelypaviljongiksi Chibassa sijaitsevaan merenkulkumuseoon 31. elokuuta 1965. Se romutettiin vuonna 1998.

## Lähteet
* 
* 

### Viitteet
Alepoú

**Alepoú** (; myös *Alepú*) on Kreikan kaupunki, joka sijaitsee Korfun saarella. Se kuuluu hallinnollisesti Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Kaupunki muodostaa oman kaupunkiyhdyskuntansa (Δημοτική Κοινότητα Αλεπούς, *Dimotikí Koinótita Alepoús*). Kaupungin väkiluku on 3&nbsp;149 (vuonna 2011).

Alepoú, suomeksi ”Kettu”, sijaitsee lähellä saaren itärannikkoa noin 2,5 kilometriä Korfun kaupungin keskustasta länsilounaaseen ja se on nykyisin käytännössä Korfun kaupungin esikaupunkialuetta. Kaupungin eteläpuolella sijaitsee Kanálin kaupunki.

## Lähteet
Kanáli

**Kanáli** () on Kreikan kaupunki, joka sijaitsee Korfun saarella. Se kuuluu hallinnollisesti Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Kanáli muodostaa oman kaupunkiyhdyskuntansa (Δημοτική Κοινότητα Καναλίου, *Dimotikí Koinótita Kanalíou*). Kaupungin väkiluku on 4&nbsp;086 (vuonna 2011).

Kanáli sijaitsee lähellä Korfun itärannikkoa noin 3,5 kilometriä saaren pääkaupungin Korfun kaupungin keskustasta lounaaseen Korfun kansainvälisen lentoaseman länsipuolella. Se on saaren toiseksi suurin kaupunki Korfun kaupungin jälkeen, ja se on nykyisin käytännössä pääkaupungin esikaupunkialuetta. Sen pohjoispuolella sijaitsee Alepoún kaupunki.

## Lähteet
Kontokáli

**Kontokáli** (; myös *Kondokáli*) on Kreikan kylä, joka sijaitsee Korfun saarella. Se kuuluu hallinnollisesti Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Kontokáli on osa saaren pääkaupungin Korfu kaupungin kaupunkiyhdyskuntaa. Kylän väkiluku on 1&nbsp;660 (vuonna 2011).

Kontokáli sijaitsee lahdenpohjukassa saaren itärannikolla noin seitsemän kilometriä Korfun kaupungista länteen. Kylän nimi on peräisin venetsialaisvallan ajalta: se sai nimensä Cristoforo Condocalista, joka sai alueelta maita kiitoksena panoksestaan Lepanton taistelussa. Nykyisin kylän seutu on osa Korfun kaupungin läheistä turistirannikkoa.

## Lähteet

## Aiheesta muualla
Léchaio

**Léchaio** (, ) on Kreikan kaupunki, joka sijaitsee Peloponnesoksen niemimaan pohjoisrannikolla. Se kuuluu hallinnollisesti Kórinthoksen kuntaan, Korinthian alueyksikköön ja Peloponnesoksen alueeseen. Kaupungin väkiluku on 2&nbsp;643 (vuonna 2011).

Aiemmin Léchaio kuului Ássos-Léchaion kuntaan ja vuoden 2011 alusta lähtien Kórinthoksen kunnan Ássos-Léchaion kunnallisyksikköön. Léchaio muodostaa oman kaupunkiyhdyskuntansa (Δημοτική Κοινότητα Λεχαίου, *Dimotikí Koinótita Lechaíou*).

Léchaio sijaitsee Korintinlahden rannalla noin kahdeksan kilometriä länteen Kórinthoksen kaupungista ja noin 12 kilometriä kaakkoon Kiáton kaupungista. Se on saanut nimensä antiikin Korintin kaupungin satamasta Lekhaionista, joka sijaitsi kuitenkin noin neljä kilometriä idempänä nykyisen Archaío Limánin kylän paikalla. Paikkakunnan aiempi nimi oli *Kolompótsi* (Κολομπότσι), mutta se nimettiin uudelleen vuonna 1925 antiikin aikaisen sataman löydyttyä.

## Lähteet
Juan Sánchez

**Juan Ginés Sánchez Moreno** (s. 15. helmikuuta 1972 Aldala, Espanja) on espanjalainen uransa lopettanut jalkapalloilija. Pelipaikaltaan hän oli hyökkääjä.

Sánchez pelasi koko uransa Espanjassa. Hän pelasi Primera Divisiónissa yhteensä  302 ottelua tehden 68 maalia – Valenciassa 30 maalia 140 ottelussa ja Celta Vigossa 38 maalia 162 ottelussa. Sánchez voitti Valenciassa Espanjan-mestaruuden kausina 2001–2002 ja 2003–2004. Hän teki parhammillaan Primera Divisiónissa 13 maalia Celta Vigossa kaudella 1998–1999 ja ylsi kymmeneen pääsarjamaaliin myös kahtena muuna kautena. Segunda Divisiónissa Sánchez pelasi 57 ottelua ja teki 21 maalia edustaen Mallorcaa ja Celta Vigoa. Lisäksi hän pelasi 20 ottelua ja teki viisi maalia Espanjan neljänneksi korkeimmalla sarjatasolla Valencian kakkosjoukkueessa.

Espanjan maajoukkueessa Sánchez pelasi yhden ottelun vuonna 1998.

## Lähteet
Mestarien liigan kausi 2000–2001

**Mestarien liigan kausi 2000–2001** oli jalkapallokilpailu Mestarien liigan yhdeksäs kausi ja Euroopan Cup mukaan laskettuna kilpailun 46. kausi.

Loppuottelussa saksalainen Bayern München voitti espanjalaisen Valencian rangaistuspotkukilpailussa 5–4 ottelun päätyttyä 1–1. Voitto oli Bayern Münchenille kaikkiaan neljäs ja ensimmäinen Mestarien liigan aikana. Seuran edellinen voitto oli kaudelta 1975–1976. Valencialle tappio loppuottelussa oli toinen peräkkäinen sen hävittyä kauden 1999–2000 loppuottelussa Real Madridille. Vastakkain olivat kaksi edellisten kausien loppuotteluissa hävinnyttä joukkuetta, sillä Bayern München hävisi kauden 1998–1999 loppuottelun englantilaiselle Manchester Unitedille. Edelliset kaksi mestaria – Real Madrid ja Manchester United – putosivat molemmat kilpailusta Bayern Müncheniä vastaan pelatuissa pudotuspelivaiheen otteluissa.

## Välierät
### Ensimmäiset osaottelut

### Toiset osaottelut

*Valencia eteni loppuotteluun yhteismaalein 3–0.*

*Bayern München eteni loppuotteluun yhteismaalein 3–1.*

## Loppuottelu

## Lähteet
Nédonas

**Nédonas** (, ) on joki, joka virtaa Messeniassa Peloponnesoksen niemimaalla Kreikassa. Sen pituus on noin 30 kilometriä. Joki saa alkunsa Taÿ́getos-vuorelta ja se laskee Messenianlahteen Kalamátan kaupungissa.

Joki muodostaa noin yhdeksän kilometriä pitkän rotkon Nédousan kylän ja Kalamátan välille. Joen sivujokia ovat Karveliótiko Réma, Réma Griás, Dafnórema ja Skoúra Réma.

## Lähteet
Sarantáporos (Thessalia)

**Sarantáporos** () on joki, joka virtaa Thessaliassa Kreikassa. Sen pituus on noin 20 kilometriä. Joki saa alkunsa Kamvoúnia-vuorilta Sérvian kaakkoispuolelta ja se laskee Titarísios-jokeen Miléan (Milián) kylän lähellä.

Joen pohjoispuolella sijaitsee siitä nimensä saanut Sarantáporon kylä. Joella käytiin ensimmäiseen Balkanin sotaan kuulunut Sarantáporoksen taistelu vuonna 1912.

## Lähteet
Sarantáporos

**Sarantáporos** () voi viitata seuraaviin jokiin Kreikassa:

* Sarantáporos, joki Epeiroksessa
* Sarantáporos, joki Thessaliassa

## Katso myös

* Sarantáporo, kylä ja Elassónan kunnan kunnallisyksikkö Lárisan alueyksikössä Thessalian alueella
Venétikos

**Venétikos** () on joki, joka virtaa Länsi-Makedoniassa Kreikassa. Joki saa alkunsa Smólikas-vuorelta Píndos-vuoristosta. Se virtaa Grevenán kaupungin eteläpuolelta ja laskee Aliákmonas-jokeen lähellä Agápin kylää.

## Lähteet

## Aiheesta muualla
Víkos

**Víkos** () on Kreikan kylä, joka sijaitsee Víkoksen rotkon pohjoispäässä noin 51 kilometriä pohjoisluoteeseen Ioánninan kaupungista. Se kuuluu hallinnollisesti Zagórin kuntaan, Ioánninan alueyksikköön ja Epeiroksen alueeseen. Kylän väkiluku on 26 (vuonna 2011).

Aiemmin Víkos kuului Kentrikó Zagórin kuntaan ja vuodesta 2011 lähtien Zagórin kunnan Kentrikó Zagórin kunnallisyksikköön. Kylä on osa Arístin kyläyhdyskuntaa.

Víkoksen kylästä on hyvä näköala Víkoksen rotkoon, josta se on saanut nimensä. Kylä on yleinen lähtöpiste rotkoon suuntautuville vaelluksille. Kylän lähellä sen kaakkoispuolella on Panagía Spiliótissan eli Luolan Neitsyt Marian kirkko.

## Lähteet
Voïdomátis

**Voïdomátis** () on joki, joka virtaa Epeiroksessa luoteisessa Kreikassa. Se on Aóos-joen sivujoki. Joki saa alkunsa Víkoksen kylän läheltä. Se virtaa Víkoksen rotkon pohjalla ja laskee Aóokseen lähellä Kallithéan ja Kleidonián kyliä.

## Lähteet

## Aiheesta muualla
Jacques Georges

**Jacques Georges** (30. toukokuuta 1916 – 25. helmikuuta 2004) oli ranskalainen jalkapallovaikuttaja.

Georges toimi Euroopan jalkapalloliiton Uefan puheenjohtajana vuosina 1983–1990. Ranskan jalkapalloliiton FFF:n puheenjohtajana hän toimi vuosina 1968–1972.

Jacques Georges on valmistunut HEC Parisista.

## Lähteet
Sarantáporos (Epeiros)

**Sarantáporos** () on joki, joka virtaa Epeiroksessa luoteisessa Kreikassa sekä eteläisessä Albaniassa. Sen pituus on noin 50 kilometriä. Joki saa alkunsa Grámmos-vuorelta Píndos-vuoristosta ja se laskee Aóos-jokeen. Sarantáporos on Aóoksen merkittävin sivujoki Voïdomátis-joen ohella.

## Lähteet
Potamós (Korfu)

**Potamós** () on Kreikan kaupunki, joka sijaitsee Korfun saarella. Se kuuluu hallinnollisesti Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Potamós on osa saaren pääkaupungin Korfu kaupungin kaupunkiyhdyskuntaa. Kaupungin väkiluku on 3&nbsp;840 (vuonna 2011).

Potamós, suomeksi ”Joki”, sijaitsee lähellä saaren itärannikkoa noin neljä kilometriä länteen Korfun kaupungin keskustasta. Se on saaren kolmanneksi suurin kaupunki pääkaupungin ja Kanálin jälkeen, ja se on nykyisin käytännössä Korfun kaupungin esikaupunkialuetta. Kaupunki on saanut nimensä sen vierestä virtaavasta pienestä joesta.

## Lähteet

## Aiheesta muualla
Ebbe Schwartz

**Ebbe Schwartz** (3. toukokuuta 1901 – 19. lokakuuta 1964) oli tanskalainen jalkapallovaikuttaja.

Schwartz toimi Euroopan jalkapalloliiton Uefan ensimmäisenä puheenjohtajana vuosina 1954–1962. Hän toimi urallaan myös kansainvälisen jalkapalloliiton Fifan hallituksen jäsenenä ja varapuheenjohtajana sekä Tanskan jalkapalloliiton puheenjohtajana.
Fred Karinen

**Frederick (Fred) Karinen** (28. joulukuuta 1861 Kaavuono – 9. syyskuuta 1909 Astoria) oli amerikansuomalainen sanomalehtien kustantaja ja toimittaja.

Karinen muutti vanhempiensa mukana Norjasta Yhdysvaltoihin vuonna 1871. Hän toimi Hancockissa ensimmäisen amerikansuomalaisen lehden ja sen seuraajien *[[Swen Tuuva (lehti)|Swen Tuuvan]]* ja *Sankarin Maineen* latojana. Vuonna 1880 Karinen muutti Calumetiin, jossa hän latoi toista *[[Amerikan Suomalainen Lehti (1879–1894)|Amerikan Suomalaista Lehteä]]*. Sittemmin hän muutti Minneapolisiin latomaan *[[Uusi Kotimaa|Uutta Kotimaata]]*.

*Uudessa Kotimaassa* työskennelleet Karinen ja Alex Wirtamo muuttivat vuonna 1884 Ashtabula Harboriin, jossa he perustivat Charles Steenroosin ja Asser Ansonin kanssa *[[Yhdysvaltain Sanomat|Yhdysvaltain Sanomia]]* julkaisseen kustannusyhtiön. Wirtamon liityttyä kilpailevaan *[[Pohjantähti (Ashtabula)|Pohjantähteen]]* *Yhdysvaltain Sanomien* toimittajana työskenteli Karisen ohella August Edwards. Vuonna 1889 Karinen muutti Ishpemingiin, jossa hän ryhtyi toimittamaan Suomalaisen Kansallis-Raittius-Veljeysseuran  *[[Työmies (Ishpeming)|Työmies]]*-lehteä. Raittiusliikkeen ja toimittajan tiet erosivat pian ja Karinen jatkoi lehden julkaisemista omissa nimissään. Vuonna 1892 hän muutti *Työmiehen* Minneapolisiin, jossa se sulautui August Edwardsin *Yhdysvaltain Sanomiin* muodostaen *[[Amerikan Uutiset (1893–1914)|Amerikan Uutiset]]*.

Vuonna 1893 Karinen siirsi *Amerikan Uutiset* Calumetiin, jossa siihen sulautui Hannes Helan vuonna 1890 perustama *[[Kalevan Kaiku]]*. Lehden toimittajana työskenteli Kalle Haapakoski. Vuonna 1898 Karinen aloitti Calumetissa Haapakosken toimittaman *[[Päivän Uutiset (Yhdysvallat)|Päivän Uutiset]]*, joka ilmestyi vain muutaman kuukauden ajan. Vuonna 1903 Karinen myi lehtiyrityksensä *[[Päivälehti (Yhdysvallat)|Päivälehden]]* kustannusyhtiölle, työskenteli vähän aikaa sen taloudenhoitajana ja sittemmin kauppiaana Lauriumissa ja Red Jacketissa. Vuonna 1905 Karinen  muutti Astoriaan, jossa hän julkaisi kuolemaansa saakka Kalle Haapakosken toimittamaa *[[Lännen Uutiset]]* -lehteä.

Karinen ampui itsensä kapakan takahuoneessa. Syyksi mainittiin rahahuolet. Karinen on haudattu Ocean View hautausmaalle Warrentonissa Oregonissa.

## Lähteet
* 

### Viitteet
Ylikurssirahasto

**Ylikurssirahasto** on kirjanpidossa joidenkin vanhojen suomalaisten osakeyhtiöiden ja osuuskuntien taseessa oleva erä. Ylikurssirahasto kuuluu osakeyhtiön tai osuuskunnan sidottuun omaan pääomaan. Nykyisin ylikurssirahastoa ei tavallisesti enää kerry, mutta sitä voi alentaa.

## Osakeyhtiön ylikurssirahasto

### Ylikurssirahaston syntyminen
Vanhan osakeyhtiölain yhtiön oli siirrettävä tietyt erät ylikurssirahastoon. Ylikurssirahastoon oli siirrettävä seuraavat erät:
* *”Ylikurssi”* eli uusmerkinnässä osakkeista yli niiden nimellisarvon maksettu määrä (emissiovoitto). Ylikurssi syntyi, jos osakkeen merkintähinta ylitti sen nimellisarvon.
* Myyntivoitto, joka oli syntynyt yhtiön omien tai emoyhtiön osakkeiden myynnistä. Tämä oli tehtävä riippumatta siitä, millä tavalla yhtiö on saanut osakkeitaan haltuunsa. 
* Määrä, joka oli saatu optio-oikeuteen tai vaihtovelkakirjaan perustuvasta merkintäoikeudesta.
* Korvaus, joka oli saatu osakeannissa merkittyjen osakkeiden maksamatta jättämisestä.
Omien osakkeiden myyntitappiosta ei kuitenkaan osakeyhtiölaissa ollut mitään nimenomaisia säännöksiä.

Lisäksi ylikurssirahastoon kirjattiin mm. osakepääoman alentamismäärä, jota ei käytetty tappion kattamiseen. Kirjanpidollisesti tämä ei ole mitenkään poikkeava erä.

### Ylikurssirahasto nykyisin
Nykyisin ylikurssirahastoa ei voi enää kerryttää, ellei kerryttäminen perustu vanhan osakeyhtiölain aikana tehtyyn päätökseen, jossa erä on nimenomaisesti määrätty merkittäväksi ylikurssirahastoon.

Ylikurssirahastoa voidaan käyttää osakepääoman korottamiseen. Ylikurssirahastoa voidaan myös alentaa noudattaen osakeyhtiölain säännöksiä osakepääoman alentamisesta.

Jos osakeannissa nykyisin saadaan ylikurssia eli osakkeen merkintähinta ylittää osakepääomaan merkittävän määrän, ylimenevä osa kirjataan tavallisesti *sijoitetun vapaan oman pääoman rahastoon*.

## Osuuskunnan ylikurssirahasto
Vanhan osuuskuntalain mukaan ylikurssirahastoon kirjattiin muun muassa liittymismaksu ja se osa osuusmaksusta, lisäosuusmaksusta ja sijoitusosuusmaksusta, jota ei palautettu tai käytetty muuhun tarkoitukseen. Ylikurssirahastoon kirjattiin myös sijoitusosuuksien myyntivoitto.

Osuuskunnan ylikurssirahastoa voi alentaa samoin edellytyksin kuin vararahastoa. Siitä voi myös siirtää varoja osuuskunnan osakepääomaan.

## Lähteet
Reinhold Hanning

**Reinhold Hanning** (28. joulukuuta 1921 Helpup, Saksa – 30. toukokuuta 2017 Lage, Saksa) oli saksalainen tuomittu natsisotarikollinen, joka toimi Auschwitzin keskitys- ja tuhoamisleirin vartijana. Hänet tuomittiin vuonna 2016 viiden vuoden vankeuteen osallisuudesta 170&nbsp;000 murhaan.

Hanning syntyi vuoden 1921 loppupuolella. Hän liittyi Hitler-Jugendiin 14-vuotiaana joko vuoden 1935 lopussa tai vuonna 1936, ja hän liittyi vapaaehtoisena Waffen-SS-joukkoihin 18-vuotiaana vuonna 1940. Hänet lähetettiin helmikuussa 1942 vartijaksi Auschwitzin leirille. Hanning oli yksi niistä SS-miehistä, jotka saattoivat juutalaisvangit kaasukammioihin näiden saavuttua leirille junalla. Syyskuussa 1943 hänet ylennettiin *[[Unterscharführer]]iksi*. Vuonna 1944 hänet siirrettiin Sachsenhausenin keskitysleirille. Hanning vangittiin toukokuussa 1945, ja hänet vapautettiin vuonna 1948. Vapauduttuaan hän toimi lyhyen aikaa brittiläisten joukkojen kokkina. Myöhemmin hän aloitti uran liikemiehenä ja vetäytyi eläkkeelle vuonna 1984.

Hanning myönsi toimineensa keskitysleirinvartijana, mutta kiisti osallisuutensa murhiin.

## Lähteet
Valtteri Ilomäki

**Valtteri Ilomäki** (s. 25. helmikuuta 1997 Tampere) on suomalainen jääkiekkopuolustaja, joka pelaa II-Divisioonan joukkue Kisa-Eaglesissä. Hän laukoo oikealta.

## Ura
### Seuraura
Ilomäki on Tampereen Ilveksen kasvatti. Hän voitti kaudella 2013–2014 B2-nuorten SM-sarjan pudotuspelien puolustajien piste- ja maalipörssin tehoilla 6+4=10. Ilomäki voitti kauden päätteeksi B2-nuorten Suomenmestaruuden. Kauden 2014–2015 hän pelasi Yhdysvalloissa NAPHL-juniorisarjan New Hampshire Jr. Monarchsin joukkueessa ja Ilomäki pelasi myös sarjan tähdistöottelussa. Kaudeksi 2015–2016 hän palasi Ilvekseen, jossa Ilomäki voitti kauden päätteeksi A-nuorten Suomenmestaruuden.

Huhtikuussa 2016 Ilomäki teki Ilveksen kanssa vuoden mittaisen SM-liigasopimuksen. Hän teki liigadebyyttinsä kauden 2016–2017 avauskierroksella 16. syyskuuta 2016 vieraissa JYPiä vastaan. Ilomäki merkittiin Ilveksen seitsemänneksi puolustajaksi ja hän sai ottelussa jääaikaa 3.29 minuuttia. Ilomäki sai myös tehomerkinnän +1. Liigauransa avausmaalin hän teki 14. tammikuuta 2017 KooKoota vastaan. Jarno Peltonen valitsi Ilomäen ottelun Alumnien tähtien ykköstähdeksi. Kaikkiaan Ilomäki teki tulokaskautensa aikana 41 runkosarjaottelussa tehot 1+2=3. Hän ei kuitenkaan mahtunut pudotuspeleissä kertaakaan Ilveksen kokoonpanoon. Ilomäki pelasi kauden aikana miesten pelejä myös 11 Mestis-ottelua lainalla Lempäälän Kisassa. Tammikuussa 2017 hän teki Ilveksen kanssa kaksivuotisen jatkosopimuksen.

Alkukauden 2017–2018 Ilomäki pelasi suurimmaksi osaksi lainalla LeKissä. Hän pelasi Ilveksessä 16 runkosarjaottelua ilman tehopisteitä, kunnes helmikuussa 2018 Ilomäki siirtyi loppukauden sopimuksella Ruotsin toiseksi korkeimmalle sarjatasolle HockeyAllsvenskan-joukkue IK Panterniin. Huhtikuussa 2018 hän teki joukkueen kanssa vuoden mittaisen jatkosopimuksen.

Kaudeksi 2019–2020 Ilomäki palasi Suomeen ja siirtyi vuoden mittaisella sopimuksella Mestiksen nousijajoukkue Kajaanin Hokkiin. Siirron taustalla oli myös hänen varusmiespalveluksensa Kainuun prikaatissa.

Ilomäki siirtyi kaudeksi 2020–2021 vuoden mittaisella sopimuksella Mestis-joukkue TUTO Hockeyn riveihin. Kaudeksi 2021–2022 hän siirtyi vuoden mittaisella sopimuksella KOOVEE:hen.

### Maajoukkueura
Ilomäki on pelannut kymmenen nuorten maaottelua.

## Tilastot

## Lähteet
*
*
*

### Viitteet
Gilbert Chapron

**Gilbert Chapron** (7. lokakuuta 1933 Blois – 5. syyskuuta 2016) oli ranskalainen nyrkkeilijä ja olympiamitalisti.

Chapron voitti 75 kilogramman painoluokassa olympiapronssia Melbournessa 1956. Hän joutui luovuttamaan välieräottelunsa kurkkuongelmien vuoksi. Chapron kuoli 82-vuotiaana 5. syyskuuta 2016.

## Lähteet
* Gilbert Chapron Bio, Stats and Results  Olympics at Sports-Reference.com 

### Viitteet